open-index/open-wikipedia-markdown huggingface dataset:
Kaaliumkarbonaat

**Kaaliumkarbonaat** (K2CO3) on valge värvusega sool, mis lahustub vees. Soola vesilahus on tugevalt aluseline. Kaaliumkarbonaati kasutatakse seebi ja klaasi tootmisel. Inimesele mõjub ärritavalt.

Kaaliumkarbonaadi avastas 1742. aastal Antonio Campanella.

## Tootmine
Algselt saadi potast tuhavee aurutamisel, sel teel saadud hall sool kuumutati hõõgumiseni, mil ta täiesti valgeks muutus. 1 kg potase saamiseks oli vaja põletada umbes 1000 kg puitu.

Tänapäeval toodetakse üldjuhul kaaliumkarbonaati kaaliumkloriidi (vesilahuse) elektrolüüsil. Tekkinud kaaliumhüdroksiid karboniseeritakse süsihappegaasi abil kaaliumkarbonaadiks.

2KOH + CO2 → K2CO3 + H2O

## Üldomadused
Kaaliumkarbonaadi molaarmass on 138,205 g/mol. Tihedus on 2,43 g/cm3. Sulamistemperatuur on 891&nbsp;°C. Keemistemperatuur puudub (laguneb). Toatemperatuuril lahustub vees ~112 g/100 mL. Vee keemistemperatuuril (100&nbsp;°C) 156 g/100 mL. Ei lahustu alkoholis ega atsetoonis.

## Viited
Wilfried Bony

**Wilfried Guemiand Bony** (sündinud 10. detsembril 1988 Bingerville'is) on Elevandiluuranniku jalgpallur, kes mängib ründajana Elevandiluuranniku jalgpallikoondises.

## Klubikarjäär
Bony alustas klubikarjääri Elevandiluuranniku klubis Issia Wazi. Järgnevalt suundus ta Tšehhi klubisse Sparta Praha, kellega tuli 2010. aastal liiga võitjaks.

2011. aastal sõlmis ta lepingu Hollandi kõrgliiga klubiga Vitesse, kus ta oli hooajal 2012–13 liiga parim väravakütt ning valiti 2013. aastal Hollandi kõrgliiga hooaja parimaks mängijaks.

2013. aasta juulis sõlmis ta lepingu Walesi klubiga Swansea City. Debüüdi klubi meeskonnas tegi ta Euroopa Liiga eelringimängus Rootsi klubiga Malmö FF lüües seal ka kaks väravat. Premier League'i hooaja 2013–14 avamängus 17. augustil Manchester Unitediga lõi ta ka värava, kuid mäng kaotati 1:4. Hooajal lõi ta kokku 25 väravat. 2014. aastal valiti ta Swansea City hooaja parimaks mängijaks.

2015. aasta jaanuaris sõlmis ta lepingu neljaks ja pooleks aastaks Manchester Cityga. Hooajal 2016–17 oli ta laenul Stoke Citys.

31. augustil 2017 taasliitus Bony Swanseaga. Tema seni viimane koduklubi oli Saudi Araabia klubi Al-Ittihad.

## Koondisekarjäär
Debüüdi Elevandiluuranniku rahvuskoondises tegi Bony 2010. aasta lõpus mängus Burundi vastu. Esimese värava lõi ta rahvuskoondise koosseisus 5. juunil 2011 mängus Beniniga.

2012. aasta Aafrika rahvaste karikavõistluste viimases alagrupimängus lõi ta värava mängus Angolaga.

2014. aasta maailmameistrivõistluste esimeses alagrupimängus lõi ta värava mängus Jaapaniga ja viimases alagrupimängus värava mängus Kreekaga.

2015. aasta Aafrika rahvaste karikavõistluste veerandfinaalis lõi ta kaks väravat mängus Alžeeriaga. Elevandiluurannik võitis turniiri ja Bony valiti turniiri sümboolsesse koosseisu.

2017. aasta Aafrika rahvaste karikavõistluste teises alagrupimängus 20. jaanuaril lõi ta värava mängus Kongo DV-ga.

## Saavutused
;Praha Sparta
*Tšehhi meister: 2009–10
;Manchester City
*Football League Cup: 2015–16

## Viited

## Välislingid

* Ametlik koduleht
Süvenemise tõenäosus

**Süvenemise tõenäosus** oleneb inimese individuaalses erinevuses süvenemisse: 1) Tunnetusvajadus (Cacioppo, Petty &Morris, 1983). Seotud intelligentsusega; 2) Hinnangu andmise vajadus; 3) Informatsiooni töötlemise enese-tõhusus

## Vaata ka
*Süvenemise tõenäosuse mudel
Admir Mehmedi

**Admir Mehmedi** (sündinud 16. märtsil 1991 Gostivaris Makedoonias) on Šveitsi jalgpallur, ründaja. Alates 2022. aastast mängib ta Türgi kõrgliiga klubis Antalyaspor.

Debüüdi Šveitsi rahvuskoondises tegi Mehmedi 4. juunil 2011 mängus Inglismaa vastu.

Esimese värava lõi ta rahvuskoondises 26. mail 2012 mängus Saksamaa vastu, keda võideti 5:3 – Šveits polnud Saksamaad võitnud alates 1956. aastast.

2014. aasta maailmameistrivõistluste esimeses alagrupimängus lõi ta värava Ecuadori vastu.

2016. aasta Euroopa meistrivõistluste teises alagrupimängus lõi ta värava Rumeenia vastu.

Tema viimaseks suurturniiriks jäid 2021. aasta Euroopa meistrivõistlused. 2021. aasta juulis teatas ta koondisekarjääri lõpetamisest.

2012. aasta suveolümpiamängude jalgpalliturniiril kuulus ta Šveitsi olümpiakoondisse.

## Välislingid
Suur Tõll (raudteesuurtükk)

**Suur Tõll** oli Eesti sõjaväe Soomusrongirügemendi 2. divisjoni Raskekauglaskepatarei koosseisus olev raudteesuurtükivagun. 

Alusvagun oli 8-teljeline lahtine platvormvagun. Relv oli 152 mm Canet' laevasuurtükk (kahur), mis võeti 1935. aastal Naissaarel asunud 5. patareist. Suurtükivagun nr 145 ehk "Suur Tõll" (nimede ja numbri omavaheline seos ja ametlikkus pole üheselt selge) valmis 1935. aastal. 

See laevade jaoks mõeldud 152 mm Canet' suurtükk suutis lasta oluliselt kaugemale (18–20 km) kui harilike soomusrongide suurtükid (6–10 km) ning seetõttu oli see mõeldud kaugvõitluseks.

Soomusrongirügemendi 2. divisjoni koosseisus moodustati 1936. aastal Raskekauglaskepatarei, millesse kuulus ka suurtükivagun Suur Tõll.

## Viited

## Kirjandus
*Mati Õun. Raudteepatarei. - Eesti merekindlused ja nende suurtükid. Tammiskilp. Tallinn 2001
*Mati Õun, Tiit Noormets, Jaak Pihlak. Eesti soomusrongid ja soomusronglased 1918–1941. Sentinel. Tallinn 2003
Veenmise kahe-protsessi teooria

Veenmist on kirjeldatud erinevate kahe režiimi abil. Olemasolevate mudelite alusel saab veenvat sõnumit töödelda kaalutlevamalt ja/või vaistlikumalt ning sõltuvalt süvenemise määrast. Süvenemine on seotud inimese motivatsiooniga
*Heuristiline/süstemaatiline töötluse mudel (Chaiken & Eagly)
*Süvenemise tõenäosuse mudel (Petty &Cacioppo)
*Assotsiatiivsete ja loogiliste hinnangute mudel (Gawronski & Bodenhausen).

## Süvenemise tõenäosuse mudel

**Tsentraalses kanalis** töödeldakse infot teadlikult, mälus oleva materjaliga seostades ning sisemisi vastuseid  genereerides. Tsentraalses mõjustamiskanal – reklaami vastuvõtja psühholoogilised teabetöötlusmehhanismid, mis vahendavad reklaamteates sisalduva informatsiooni vastuvõttu tingimustes, kus üksikasjaliku keskendunud infotöötluse tõenäosus on kõrge. Tsentraalne mõjustamiskanal on rohkem seotud reklaamsõnumi sisu vastuvõtuga ning keskendub argumentidele ja reaalsetele faktidele reklaamitava kohta. Tsentraalses kanali kaudu mõjustamisel , kui teate üksikasjaliku töötlemise tõenäosus tarbija poolt on kõrge, kalduvad kõne all oleva teema või sõnumi ja tooteomaduste üle mõtlemine ning poolt ja vastu arutlemine olema peamisteks reklaamteatega nõustumise või mittenõustumise allikaiks.

**Perifeerses kanalis** käivituvad erisugused automaatsed protsessid. Perifeerses mõjutamiskanalis – reklaami vastuvõtja infotöötlusmehhanismid, mis vahendavad reklaamteates sisalduva info psühholoogilist vastuvõttu tingimustes, kus üksikasjaliku keskendunud töötluse tõenäolisus on madal. Perifeerne mõjustamiskanal on rohkem seotud reklaamsõnumi vormi, vahendaja ja konteksti vastuvõtu kui ka sisu vastuvõtuga ning jätab suures osas kahe silma vahele argumendid, põhinedes olulisel määral reklaamteate teostuslikul küljel ja välisel meeldivusel. Kanali valik sõltub inimese süvenemise määrast. Süvenemise määr sõltub inimese motivatsioonist ja võimalustest. Tsentraalne hoiaku muutus sõltub sisemiste vastuste valentsist, kogusest ja tajutud tõepärast. Tsentraalselt muudetud hoiak on tugevam kui perifeerselt muudetud hoiak (püsivam, kättesaadavam jms). Režiimi valik  sõltub inimese süvenemise määrast 

## Vaata ka
* Sotsialiseerumine

## Viited

## Eesti keeles
* Bachmann T. *Reklaamipsühholoogia.* Tallinn: Kontuur Disain, 1994; Tallinn: Kirjastus Ilo, 2009.
* Noah J. Goldstein, Steve J. Martin, Robert B. Cialdini: *Jah! Veenmisteaduse 50 saladust*, Kirjastus Elmatar: 2008
Kaaliumfosfaat

**Kaaliumfosfaat** on vees lahustuv ioonilise sidemega sool, mille molekulivalem on K3PO4.

## Kasutusalad
Kaaliumfosfaati kasutatakse toidulisandiks emulgaatorina ja ka vahustusainena, samuti kasutatakse seda ka väetisena. Kaaliumfosfaadi ja rasvhappe segu kasutatakse linnuliha töötlemisel patogeensete mikroorganismide vähendamiseks. Kaaliumfosfaati ja naatriumfosfaati kasutatakse kaltsiumi sisalduse vähendamiseks uriinis. See võib vähendada uriini lõhna, mis on põhjustatud ammooniumist.[1]

## Välislingid
* http://www.drugs.com/mtm/potassium-phosphate-and-sodium-phosphate.html
Christa B. Allen

**Christa Brittany Allen** (sündinud 11. novembril 1991 Wildomaris Californias) on USA näitleja. Tema tuntuim roll on Charlotte Grayson ABC draamasarjas "Revenge" ("Kättemaks").

Tema esimene kinofilmiroll oli filmis "13 Going on 30" ("Üleöö 30", 2004), kus ta mängis 13-aastast Jenna Rinki, keda kolmekümnesena kehastas Jennifer Garner. Samuti mängis ta Garneriga üht ja sama tegelaskuju filmis "Ghosts of Girlfriends Past" ("Endiste pruutide vaimud", 2009). 

Külalisnäitlejana on ta mänginud ka mitmes Eesti telekanalites näidatud sarjas, nagu näiteks "Medium" ("Meedium"), "Grey's Anatomy" ("Grey anatoomia") ja "CSI: Crime Scene Investigation" ("CSI kriminalistid"). Eesti kinodes on näidatud ka tema rolliosalusega romantilist komöödiafilmi "Youth in Revolt" ("Mässav noorus", 2009).

## Välislingid
*
*Christa Brittany Alleni koduleht
Coheni-Bradfordi mõjumudel

**Cohen-Bradfordi mõjumudel** (mõjutamise valuuta: vahetuskaup) põhineb vahetusel ja vastastikusel koosmõjul. Inimene annab teisele seda, mida too ihaldab, saades vastutasuks seda, mida ta ise soovib. Mõjutada on võimalik ainult siis, kui sul on midagi, mida teised tahavad. **Vahetuskauba metafoor** tähistades midagi, mida inimene väärtustab – on abiks otsustamisel, mida on võimalik pakkuda teisele inimesele vastutasuks koostöö eest. Vahetuskaup on nagu ressurss, mida on võimalik vahetada, ja see on mõju saavutamise aluseks.

## Väärtustatud vahetuskaubad
Väärtustatud vahetuskaupu on viit tüüpi, mida kasutatakse inimeste mõjutamiseks organisatsioonides:

1) inspiratsiooniga – seotud eesmärgid, mis annavad inimese tööle tähenduse (visioon, meisterlikkus, eetiline korrektsus);

2) ülesandega – seotud otseselt tööülesande eduka sooritamisega, s.o inimese rahulolutunne, mis kaasneb hästi tehtud tööga (uued ressursid, väljakutse, abistamine, organisatsiooni toetus, kiire reageerimine, laialdane informatsioon omamine);

3) positsiooniga – eeldavad inimese positsiooni organisatsioonis ja see aitab kaudselt kaasa tema ülesannete täitmisel ja karjääriredelil tõusmisel (tunnustus, nähtavus, maine, kuuluvustunne, olulisuse tunne, laialdased kontaktid);

4) suhetega – seotud suhete tugevdamisega ning organisatsiooni eesmärkide täitmisega (kaasamine, tunnustamine, isiklik toetus);

5) isikuga – neid väärtustatakse, kuna need edendavad isiku minapilti (tänu, asjaga seotud olemise tunne, minapilt, mugavus) – seotud vahetuskaubad.

Vahetuskauba väärtusliku muutliku olemuse tõttu on oluline mõista, mis on igale koostöötegijale oluline – mitte ainult seda, mis on teisele poolele väärtuslik, vaid ka keelt, mida ta räägib. Mõnikord võib pakkumise teistmoodi esitamine – lähtudes sellest, mida te oma koostööpartneri eelistuste ja stiili kohta teate – pakkumise köitvamaks muuta.

## Negatiivsed vahetuskaubad
**Negatiivsed vahetuskaubad** on asjad, milles inimesed ei näe väärtust ning mida nad soovivad vältida. Negatiivsed vahetuskaubad esinevad kahes vormis:

1) teadaolevalt väärtusliku vahetuskauba andmisest keeldumine (õiges olukorras võib selle kasutamine olla väga mõjus, sunnib liitlase koostööle);

2) otseselt ebasoovitavate vahetuskaupade kasutamine (karjumine, hoiakute avalik arvustamine, maine ründamine).

## Viited

## Eesti keeles
* Allan R. Cohen, Tavid L. Bradford: *Mõjutamine võimuta*, Kirjastus OÜ Väike Vanker: 2006
Austraalia Veiniuurimise Instituut

**Australian Wine Research Institute** (AWRI), eesti keeles **Austraalia Veiniuurimise Instituut** on Austraalia veinitööstuse arendamisega tegelev uurimisasutus, mille lõid 1955. aastal Austraalia viinamarjakasvatajad ja veinitootjad. Instituuti rahastab ka Austraalia valitsus. AWRI missiooniks on edendada Austraalia veinitööstuse konkurentsivõimet, viies läbi uurimistöid ja rakendades tulemusi praktikas. 

Üheks Austraalia Veiniuurimise Instituudi edulooks võib lugeda külmfermentatsiooni väljatöötamist. See tähendab temperatuuri langetamise abil veini käärimisprotsessi peatamist, enne kui kogu suhkur on alkoholiks käärinud. Selle tulemusel jääb teatud osa suhkrut veini alles, vastasel juhul oleks vein ilmetu, mõru ja kange.

## Välislingid
* Ametlik koduleht (inglise keeles)
* Austraalia veinid
Naatriumnitraat

**Naatriumnitraat** on sool, mille molekulvalem on NaNO3. Ta koosneb naatriumi (Na+) katioonist ja nitraadi (NO3-) anioonist. Rahvakeeles kutsutakse naatriuminitraati **Tšiili [[Salpeetrid|salpeetriks]]**. Ta on valge värvusega tahke aine, mis lahustuv hästi vees, ammoniaagis, alkoholis. Ei lahustu aga atsetoonis. Kuna ta sisaldab nitraatiooni kasutatakse naatriumnitraati väetisena, samuti ka pürotehnikas, suitsupommides ning ka toidu konservandina.

## Ajalugu
1820. või 1825. aastal saabus esimene Tšiili salpeetri saadetis Euroopasse Inglismaale. Salpeetrile ei leidunud aga ostjaid ning kogu sool visati merre, et vältida tollimaksu tasumist. Ajapikku nõudlus aga kasvas, mis muutis kaevandamise tulutoovaks, ning nii laienes naatriumnitraadi kaevandamine Lõuna-Ameerikas. 1859. aastal tarbiti seda ainuüksi Inglismaal 47 000 tonni.

Aastatel 1879–1884 sõdis Tšiili Peruu ja Boliiviaga, et saada enda kätte suured salpeetrivarud.

1919. aastal määras Ralph Walter Graystone Wyckoff röntgenkristallograafia abil naatriumnitraadi kristallstruktuuri.

Pärast Haberi-Boschi menetluse kasutuselevõttu, mis võimaldas õhulämmastikku siduda, hakati naatriumnitraati tootma sünteetiliselt.

## Tootmine
Suurimad naatriumnitraadi akumulatsioonid looduses on Tšiilis ja Peruus (põhiliselt Atacama kõrbes), need riigid olid peamised naatriumnitraadiallikad 19. sajandil ja 20. sajandi algul. Tänapäeval toodetakse naatriumnitraati valdavalt lämmastikhappe neutraliseerimisel naatriumkarbonaadiga või naatriumvesinikkarbonaadiga.

Naatriumnitraati valmistatakse ka laboratoorsel sünteesil. Viise on erinevaid:

2HNO3 + Na2CO3 → 2NaNO3 + H2O + CO2

HNO3 + NaHCO3 → CO2 + H2O + NaNO3

HNO3 + NaOH → NaNO3 + H2O
Värvid (Vallatute Vestide singel)

**"Värvid"** on Ott Leplandi, Tanel Padari ja Jalmar Vabarna kolmas ühine singel. Laulu viisi on loonud Tanel Padar ja sõnad Jaan Pehk. 

## Viited

## Välislingid
* VIDEO: Vallatud Vestid - "Värvid"
Vasksulfaat

**Vask(II)sulfaat** on helerohelise või hallikasvalge värvusega tahke sool, mille molekul koosneb vase (Cu2+) katioonist ja sulfaadi (SO42-) anioonist. Hüdraatunud vormidest on tuntuim vasksulfaatpentahüdraat (CuSO4·5H2O), mis on helesinine. Vasksulfaat seob väga hästi vett (ka õhust).

## Tootmine
Laboris toodetakse vasksulfaati vasest ja kuumutatud kontsentreeritud väävelhappest.

Cu + 2H2SO4 → CuSO4 + SO2 + 2H2O

Veevaba vasksulfaati leidub haruldastes mineraalides. Leidub ka haruldasi hüdraate: trihüdraat ja heptahüdraat.
Raudteesuurtükk

**Raudteesuurtükk** on suurtükk (enamasti suurekaliibriline), mis on paigaldatud raudteevagunile (eriti suuremõõtmelise suurtüki puhul ka vagunitele), ning on ka veo ja tulistamise ajal samal vagunil. 

Üldiselt on raudteesuurtükkidena kasutusel laevadele mõeldud või isegi sealt pärit suurtükid. Seetõttu kasutati neid võitluses vaenlase laevadega, kindlusehitiste kompleksidega jm suuremõõduliste sihtmärkidega.

Raudtee kasutamine võimaldas oluliselt suurendada suurte suurtükkide mobiilsust ja nende tulejõu paremat ärakasutamist. Raudteesuurtükivagun on enamasti vastava rongi koosseisus, milles on laskemoona-, meeskonna-, staabi-, õhutõrje-, remondi- vms otstarbega vagunid. Enamasti moodustabki üks raudteesuurtükk omaette patarei.

Tänapäeval üldiselt ei kasutata enam raudteesuurtükke, eriti suurekaliibrilisi, sest nende suurus ja piiratud liikuvus teevad neist vaenlase suurepärase sihtmärgi. Samuti on tänapäeval võimalik toimetada samasugune laeng samale kaugusele oluliselt lihtsamalt, näiteks raketiga.
Vatsakesesisene kanal

**Vatsakesesisene kanal** on roomajate (va krokodillilised) südame vatsakese sees paiknev avaus.
 
Atrioventrikulaarklapid suunavad verevoolu, sulgedes vatsakesesisese kanali, südamelõtve ajal erinevatesse kambritesse.

Vatsakestesisene kanali kaudu voolab veri arterioosõõnest venoosõõnde ja edasi aordikaarde.

## Viited
Šarž

**Šarž** on karikatuuri üks alaliik. Šaržiks (inglise keeles *caricature*) nimetatakse lõbusat portreed, mis on koomiline või moonutatud pilt inimesest, ehk karikeeritud portree. 

Karikatuur juhib tähelepanu inimlikele nõrkustele või sotsiaalse ja poliitilise elu varjukülgedele. 

Eesti šaržikunstnikud:
* Hugo Hiibus
* Kristjan Lume 
* Lembit Kivirand
* Mai Schults
* Karmo Ruusmaa
* Kuulo Vahter
* Ermi Littover
* Alfred Saldre
* Kalev Prits
Naatriumnitrit

**Naatriumnitrit** on anorgaaniline aine molekulvalemiga NaNO2. See on õrnalt kollaka värvusega vees hästi lahustuv sool. Aine lahustub muu hulgas metanoolis, ammoniaagis, etanoolis. Vähe lahustuv ka dietüüleetris.

## Tootmine

Naatriumnitritit toodetakse naatriumhüdroksiidi ühendamisel lämmastikdioksiidi ja lämmastikmonooksiidiga:

2NaOH + NO2 + NO → 2NaNO2 + H2O

## Keemilised reaktsioonid
Laborites saab kasutada naatriumnitritit üleliigse naatriumasiidi lagundamiseks.

2NaN3 + 2NaNO2 + 2H+ → 3N2 + 2NO + 2Na+ + 2H2O

320 °C-st kõrgemal temperatuuril hakkab naatriumnitrit lagunema naatriumoksiidiks, lämmastikdioksiidiks ja lämmastikmonooksiidiks:

2NaNO2 → Na2O + NO + NO2

Naatriumnitritit saab kasutada ka hapete tootmisel. Näiteks lämmastikushappe tootmisel väävelhappega.

2NaNO2 + H2SO4 → 2HNO2 + Na2SO4

Selle reaktsiooni tagajärjel laguneb lämmastikushape normaaltingimustel.

2HNO2  → NO2 + NO + H2O

## Kasutamine
Naatriumnitriti ja naatriumtiosulfaadi segu kasutatakse meditsiinis tsüaniidimürgistuse ravimisel. Samuti on naatriumnitrit tuntud säilitusainena tähisega **E250**.

## Mürgisus
Naatriumnitrit laguneb 320 °C juures. See on väga mürgine ja keskkonnale kahjulik sool.(allikas?)

## Vaata ka
* Naatriumnitraat
Lämmastikushape

**Lämmastikushape** on keskmise tugevusega üheprootoniline hapnikhape. Ta esineb vaid vesilahuses.

## Tootmine
Kui nitritioone (NO2-) sisaldav külm ja lahja vesilahus hapestub, saadakse õrnalt sinakas lämmastikushappe lahus. Puhas lämmastikushape pole püsiv ja laguneb kergesti.

## Lagunemine
Lämmastikushape püsib lagunemata vaid külmas ja väga lahjas lahuses. Muudes tingimustes laguneb ta kergesti lämmastikdioksiidiks, lämmastikmonooksiidiks ja veeks.

2HNO2 → NO2 + NO + H2O

Tekkinud lämmastikdioksiid seguneb veega (vesilahuses) ning tekib lämmastikhape.

2NO2 + H2O → HNO3 + HNO2

Kuumas või kontsentreeritud lämmastikushappe lahuses lagunevad lämmastikushappe molekulid otse lämmastikhappeks. Samuti vabaneb lämmastikmonooksiid.

3 HNO2 → HNO3 + 2 NO + H2O

## Vaata ka
* Lämmastikhape
Margarita Levieva

**Margarita Levieva** (vene Маргарита Владимировна Левиева; sündinud 9. veebruaril 1980 Leningradis) on USA filminäitleja. Ta on tuntud filmidest "The Invisible" ("Nähtamatu", 2007), "Adventureland" ("Adventureland - Pöörane suvi" 2009),  ja "Spread" ("L.A. Gigolo", 2009). Tema tuntuim teleroll on olnud vale Amanda Clarke/õige Emily Thorne sarjas "Revenge" ("Kättemaks", 2011–2013).

## Välislingid
*
Ukrajinska Pravda

**Ukrajinska Pravda** (ukraina keeles *Українська правда* – 'ukraina tõde') on Ukrainas 2000. aastal Georgi Gongadze, Olena Prõtula ja Sergi Šolohhi loodud peamiselt ukrainakeelseid uudiseid edastav veebiväljaanne. Esimene number ilmus 2000. aasta 16. aprillil.

2013. aasta veebruaris oli väljaandel päevas keskmiselt 305 000 lugejat, 2014. aasta märtsis 1,191 miljonit lugejat.

Teadete kohaselt on Ukraina valitsus avalikule teabele juurdepääsu piirates vahetevahel avaldanud väljaande ajakirjanikele survet.

## Viited

## Välislingid

*''Ukrajinska Pravda'' (ukraina keeles)
*''Ukrajinska Pravda'' (vene keeles)
*pravda.com.ua – Andmed alexa.com lehel
Kyiv Post

**Kyiv Post** (ukraina keeles *Київ Пост*) on Ukraina juhtiv ingliskeelne päevaleht. 

Ajalehe asutas 1995. aasta oktoobris ameeriklane Jed Sunden. Väljaandes käsitletakse poliitika, äri ja meelelahutusega seotud teemasid. 2013. aasta seisuga töötas 14-liikmelises toimetuses 11 ukrainlast.

Alates 2010. aasta juulist kajastatakse ajalehe veebiversioonis uudiseid ka ukraina ja vene keeles. 8. novembril 2021 suleti ajaleht ajutiselt pärast seda, kui toimetus ei nõustunud kavandatud muudatustega, mille tulemusena omanik vallandas kõik reporterid.

## Viited

## Välislingid

*''Kyiv Post'', koduleht
Clint Dempsey

**Clint Drew Dempsey** (sündinud 9. märtsil 1983 Nacogdochesis) on endine USA jalgpallur, ründaja.

Aastatel 2013–2015 oli ta USA rahvuskoondise kapten. Aastatel 2007, 2011 ja 2012 valiti ta USA parimaks jalgpalluriks.

## Klubikarjäär
Profikarjääri alustas Dempsey klubis New England Revolution. Esimesel hooajal valiti ta profiliiga MLS aasta uustulnukaks.

Aastatel 2007–2012 mängis ta Inglismaa klubis Fulham. Aastatel 2011 ja 2012 valiti ta Fulhami aasta mängijaks.

Hooajal 2012–2013 mängis ta Tottenham Hotspuris.

## Koondisekarjäär
Debüüdi USA rahvuskoondises tegi Dempsey 17. novembril 2004 mängus Jamaica vastu.

Esimese värava lõi ta rahvuskoondises 28. mail 2005 sõprusmängus Inglismaa vastu.

2006. aastamaailmameistrivõistluste viimases alagrupimängus 22. juunil lõi ta Ghana vastu värava, mis jäi USA ainsaks väravaks sel turniiril.

2010. aastamaailmameistrivõistluste esimeses alagrupimängus 12. juunil lõi ta värava Inglismaale, millega sai ta teiseks USA mängijaks, kes on löönud värava kahtedel maailmameistrivõistlustel.

2014. aastamaailmameistrivõistluste esimeses alagrupimängus Ghana vastu lõi ta värava 29. sekundil, mis on maailmameistrivõistluste kiiruselt viies värav. Lisaks sai Dempsey esimeseks USA mängijaks, kes on löönud vähemalt ühe värava kolmedel maailmameistrivõistlustel järjest. Teises alagrupimängus 22. juunil lõi ta värava Portugalile.

Ta võitis USA koondises CONCACAF Gold Cupi kolmel korral (aastatel 2005, 2007 ja 2017). 2015. aasta CONCACAF Gold Cupil oli ta seitsme väravaga turniiri suurim väravakütt. 2015. aastal sai USA turniiril neljanda koha.

Dempsey mängis rahvuskoondises aastatel 2004–2017 kokku 137 mängus ja lõi neis 57 väravat. Ta on sellega USA koondise läbi aegade suurim väravakütt Landon Donovani kõrval, kes lõi kokku samuti 57 väravat. Tegevmängijatest on rahvuskoondises Dempseyst enam väravaid löönud ainult portugallane Cristiano Ronaldo ja argentiinlane Lionel Messi.

Koondisekarjääri jooksul tegi ta kübaratrikki: 18. juunil 2015 CONCACAF Gold Cupi veerandfinaalis Kuuba vastu ja 24. märtsil 2017 MM-i valikmängus Hondurase vastu. Kõige enam lõi ta rahvuskoondises väravaid MM-i valikmängudes (18 väravat), järgnevad sõprusmängud (16 väravat) ja CONCACAF Gold Cupi turniir (13 väravat). Lisaks lõi ta neli väravat maailmameistrivõistlustel, kolm väravat FIFA konföderatsioonide karikavõistlustel ja samuti kolm väravat Copa Américal.

## Saavutused
### Klubid
;Seattle Sounders
*Supporters' Shield: 2014
*U.S. Open Cup: 2014
*MLS Cup: 2016

### Rahvuskoondis
;USA
*CONCACAF Gold Cup: 2007, 2011, 2017

## Viited

## Välislingid
Kassimäng

**"Kassimäng"** (ungari keeles: "Macskajáték") on István Örkény kirjutatud näidend. 

## Kokkuvõte

"Kõik tahame üksteiselt midagi. Ainult vanadelt inimestelt ei taha enam keegi midagi. Aga kui vanad inimesed üksteiselt midagi tahavad, siis me naerame."   

Näidendis on tähtsal kohal kahe eakate õdede kirjavahetust. Vanem õde on Saksamaal Garmisch Partenkirchenis elav Giza. Ta kolis sinna oma rikka poja juurde. Giza on kombekas tark proua. Ta on ratastoolis ja on oma saatusega (ehk surmaga) leppinud. Giza kirjutab enda kohta: "Mina olen, mu kallis, üks vanaeit; seda sorti vanainimene, kes ei sõdi vanaduse vastu. Nüüd ma olen vanaks saanud, olen palju üksi, aga ma talun ka seda, püstipäi, isegi teatava uhkusega; usu mind, raskem on taluda noorust kui vanadust, kus inimesel ei ole enam valikut. Ja kõige raskem on välja kannatada vanadust, mis uinutab end noorusega." Teine õde on Erzsi, 65-aastane lesk. Erzsi on elavama iseloomuga. Tema just ei taha aktsepteerida, et ta pole sama noor kui kunagi. Giza kirjutab Erzsi kohta: "Sina oled üleni üks liikumine ja elu; see temperamendivahe oli olemas ka enne, kui ma vigaseks jäin." Erzsi kirjutab Gizale, et tal on uus hea sõbranna, Paula. Ta kiidab teda taevani. Giza on selle sõpruse peale natuke kade. Erzsi näeb uuesti oma lapsepõlve armastust, kunagine ooperilaulja Viktor Csermlényi. Kuigi Erzi oli mitu aastat Béla Orbániga abielus, oli tal ikka vahekord Viktoriga. Ta armastas nii Bélat kui ka Viktorit. Siis kui Erzi vanana Viktorit uuesti näeb, ei taha ta tunnistada, või ta ei saa aru, mis tunded tal Viktori vastu on. Giza on kindel, et Erzsi on kunstnikusse armunud. Erzsi aga väidab, et ta kardab teda; "Kogu tema olemus on mulle võõras: ta on ablas, egoistlik, immoraalne. Nagu metsloom". Erzsi hakkab aru saama, et tema sõbranna Paula, on tegelikult terve selle aja temaga mänginud ning isegi Viktoriga kokku saanud ja õhtusööki söönud.   

Näidendi lõpp oli veidi ebaselge. Eelviimane osa lõpeb sellega, et Erzsi satub masendusse, ta ei suuda enam magada ja asi lõpeb sellega, et ta sooritab enesetappu. Teose viimases osas on Giza lõpuks Erzsi juurde jõudnud. Giza on näidendis mitu korda maininud/küsinud, millal Erzsi siis lõpuks Saksamaale tuleb. Giza tuli koju sellepärast, et tal oli vaja, et Erzsi teda lohutaks, aga tegelikult oli Erzsi see, kellel oli abi vaja. Kahjuks õe armastusest ei piisanud.  

### Ülesehitus
Näidend koosneb mitmest osast. Iga kontakt on välja toodud sellisel viisil, et on kirjutatud näiteks; "*Kirjad*", "*Öised telefonikõned*", "*Kolm telefonikõnet*", "*Kaugekõne*", "*Viimane kiri*", "*Viimased kakskümmend neli tundi*" jms.
André Ayew

**André Morgan Rami Ayew** (sündinud 17. detsembril 1989 Seclinis) on Prantsusmaal sündinud Ghana jalgpallur, kes mängib äärepoolkaitsjana Inglismaa kõrgliigaklubis Nottingham Forest.

Aastatel 2007–2015 mängis Ayew Marseille Olympique'is. 2008–2009 oli ta laenul klubis FC Lorient ja 2009–2010 AC Arles-Avignon. Hooajal 2015–2016 mängis ta Inglismaa kõrgliigaklubis Swansea City ja 2016–2018 West Ham Unitedis. 2018. aasta jaanuaris naasis ta Swansea Citysse. Hooajal 2018–2019 mängis ta laenul Türgi kõrgliigaklubis Fenerbahçe. Hooajal 2019–20 lõi Ajew Swansea City meeskonnas Inglismaa esiliigas 15 väravat ja ta valiti klubi hooaja parimaks mängijaks. 2021. aasta juulis liitus ta Katari kõrgliigaklubiga Al-Sadd. 2023. aasta veebruaris sõlmis ta hooaja lõpuni lepingu Nottingham Forestiga.

André Ayew on endise jalgpalluri Abedi Pele poeg. Tema vennad Jordan ja Ibrahim on samuti jalgpallurid.

2011. aastal valiti ta BBC Aafrika aasta jalgpalluriks ja Ghana aasta jalgpalluriks. Hooajal 2010–2011 valiti ta Marseille Olympique'i hooaja parimaks mängijaks ning 2015. aastal parimaks Prantsusmaa kõrgliigas mängivaks Aafrika jalgpalluriks. Ghana aasta jalgpalluriks on ta valitud veel ka aastatel 2016  ja 2021.

## Koondisekarjäär
Ayew tuli Ghana U20 koondisega 2009. aastal 2009. aastal juunioride maailmameistriks.

Debüüdi Ghana rahvuskoondises tegi Ayew 21. augustil 2007 mängus Senegaliga. Esimese värava lõi ta rahvuskoondises 19. jaanuaril 2010 Aafrika rahvaste karikavõistluste viimases alagrupimängus Burkina Fasoga. 

2010. aasta maailmameistrivõistluste kaheksandikfinaalimängus USA-ga valiti ta mängu parimaks mängijaks. Ta kandideeris ka turniiri parima noormängija auhinnale, kuid kaotas Thomas Müllerile.

2012. aasta Aafrika rahvaste karikavõistlustel lõi ta värava teises alagrupimängus Malile ja veerandfinaalis lisaajal Tuneesiale.

2014. aasta jalgpalli maailmameistrivõistluste lõi ta värava teises alagrupimängus Saksamaaga.

2015. aasta Aafrika rahvaste karikavõistlustel lõi ta esimeses alagrupimängus penaltist värava Senegalile ja kolmandas alagrupimängus värava Lõuna-Aafrikale. 5. veebruaril toimunud poolfinaalmängus lõi ta värava Ekvatoriaal-Guineale. Ghana jõudis finaali, kus penaltiseerias kaotati Elevandiluurannikule. Ayew oli turniiril kolme väravaga (sama palju väravaid lõi veel neli mängijat) üks suuremaid väravakütte. Lisaks valiti ta turniiri sümboolsesse koosseisu.

2017. aasta Aafrika rahvaste karikavõistluste esimeses alagrupimängus 17. jaanuaril lõi ta penaltist värava Ugandale. 29. jaanuaril toimunud veerandfinaalmängus lõi ta penaltist värava Kongo DV-le.

2019. aastal sai Ayew Ghana koondise kapteniks.

2022. aasta maailmameistrivõistluste esimeses alagrupimängus lõi ta värava Portugali vastu.

## Saavutused
;Marseille
*Trophée des Champions: (2) 2010, 2011
*Coupe de la Ligue: (2) 2011, 2012

## Viited

## Välislingid

* André Ayew Ligue de Football Professionneli kodulehel (prantsuse keeles)
Vari

**Vari** on valgustatud eseme taha jääva ala valgustamata (või vähem valgustatud) osa. Selle kontuurid võivad moodustada silueti.
Looduses on silmale nähtavad varjud lühimad keskpäeva paiku ja pikimad hämariku ajal. 

## Vaata ka
* Varjuteater
* Maa vari
Nullpunkt (film)

**Nullpunkt"** on 2014. aasta detsembris linastunud Eesti noortefilm, mille lavastaja on Mihkel Ulk. Film põhineb Margus Karu samanimelisel romaanil (2010). Romaani põhjal valmis koos filmiga kuueosaline draamasari. 

Filmivõtted toimusid mitmel pool Tallinnas, sealhulgas Lasnamäel, vanalinnas, Tallinna 21. Koolis ja teatris NO99, samuti Laulasmaal.

Filmis lööb kaasa plejaad Eesti näitlejaid, teiste seas Epp Eespäev, Linda Kolde, Saara Kadak, Henrik Kalmet, Mirtel Pohla ja Tambet Tuisk. Peategelast Johannest kehastab Märt Pius. 

Film võeti hästi vastu: avanädalavahetusel käis seda vaatamas 9581 inimest.

## Osatäitjad
*Märt Pius – Johannes
*Epp Eespäev – Johannese ema
*Uku Arop – Zaiid
*Tambet Tuisk – Gunnar Post
*Saara Kadak – Bianka
*Linda Kolde – Liisa
*Reimo Sagor – Bert
*Henrik Kalmet – Esko
*Brigitte Susanne Hunt – Paula
*Liis Lindmaa – Riina
*Aleksander Eeri Laupmaa – Karmo
*Ingmar Jõela – Raimo
*Christopher Rajaveer – Mihkel
*Külliki Saldre – õpetaja Irina
*Kärt Tomingas – õpetaja Pille
*Taavi Teplenkov – kirjanduse õpetaja
*Raimo Pass – Johannese isa
*Kärt Tammjärv – Johannese õde Kreete
*Mari Abel – Johannese õde Ege
*Eero Spriit – direktor Hillar Alandi
*Mirtel Pohla – Gunnar Posti sekretär
*Gert Raudsep – ajakirjanik

## Varia
2014. aastal kogus film Eesti kinodes 43 304 vaatajat ja 2015. aastal 10 709 vaatajat.

## Viited

## Välislingid
*Leemet Prits "Noorrežissöör Mihkel Ulk: "Olen sammuke oma unistusele lähemal!"". Õhtuleht, 4. juuni 2012
*Piret Parik "Seriaali "Nullpunkt" võtted: "Kui sa lähed, siis lähed – ära seisa!"". Õhtuleht, 4. november 2013
*"Fototd: Lasnamäel filmiti hirmsa külmaga seriaali "Nullpunkt" verist kaklussteeni" – publik.ee, 23. jaanuar 2014
*Katharina Toomemets "Uue sarja "Nullpunkt" võtetel: tehke lihtsalt ajakirjanike asju!". Õhtuleht, 27. aprill 2014
*Tõnu Karjatse "Nullpunkt kinos ja teleekraanil". Sirp, 5. detsember 2014
TheGuardian.com

**TheGuardian.com**, varem nimega **Guardian Unlimited** ja **guardian.co.uk**, on briti veebisait, mille omanik on Guardian Media Group. 2011. aastast kuni 2014. aasta veebruarini oli selle toimetaja Georgina Henry. Väljaanne sisaldab peaaegu kogu ajalehtede The Guardian ja The Observer sisu ning lisaks arvukalt väljaande enda töötajate kirjutatud üksnes veebis avaldamiseks mõeldud artikleid, sealhulgas reaalajas värskendatavaid uudiseid.

2013. aasta mai seisuga oli see kõige populaarsem briti ajalehe veebisait, 8,2 miljoni unikaalse külastajaga kuus.

Saidi tuumikuks on uudiste osa, millele lisandub meediat, keskkonda ja tehnoloogiat, sporti, haridust ja avalikku sektorit hõlmav nišiveebisaitide võrgustik.

Saiti võib vaadata tasuta, ilma registreerimiseta, ehkki mõningate teenuste kasutamiseks, nagu kommentaaride lisamine, peab kasutaja end registreerima.

2006. aastal teatas guardian.co.uk oma esimesest rentaablist aastast, kusjuures kasum tuli suuremalt osalt täiendava personali rakendamisest ja veebis reklaamiteenuste osutamisest.

Ülemaailmsele kasvule suunatud investeeringute suurendamise osana kolis veebisait 2013. aasta 30. juulil aadressilt guardian.co.uk üle aadressile theguardian.com.

### Kommenteerimine on vaba

**Comment is free** ('kommentaar/kommenteerimine on vaba') on koht kommentaaride ja poliitilise arvamuse avaldamiseks theguardian.com-is. See sisaldab kommentaaride ja arvamuste lõike ajalehtedest The Guardian ja The Observer, lisaks veel kaastööd enam kui 600 kirjutajalt. Saiti toimetab Natalie Hanman. Sait lasti käiku 2006. aasta 14. märtsil, uue ettevõtmise toimetajaks oli Georgina Henry.

Nimi on tuletatud Guardiani veterantoimetaja C. P. Scotti tuntud kirjatöö lausest "Kommentaar on vaba, kuid faktid on pühad." ("*Comment is free, but facts are sacred*").

## Viited

## Välislingid
* theguardian.com
* theguardian.com blogs
* Comment is Free
* Guardian Zeitgeist näitab hetke populaarsemaid artikleid
Datu

**Datu** on Aasia päritolu tiitel, mis sarnaneb Euroopa krahvitiitliga. Tiitli nimetus võib kirjapildis riigiti erineda: *datu* (Filipiinid), *datuk* (Malaisia) või *dato* (Indoneesia).
Sharif ul-Hāshim

**Sayyid Abu Bakr Abirin**, valitsejanimega **Sharif ul-Hāshim**, oli Araabia maadeuurija ja vaimulik, kes pani aluse Sulu sultanaadile.

Ta alustas valitsemist 17. novembril 1405. Mekas sündinud araablasest esimene Sulu sultan Sharif ul-Hāshim pärines otse prohvet Muhamedi suguvõsast. Tema ema oli kõrgest soost Malai printsess ning ka seetõttu kasvas ta üles Malaisias. Ta abiellus Dayang-Dayang (Sulu printsess) Paramisuliga. 

Ametlik täispikkuses valitsejanimi oli tal: *Paduka Mahasari Maulana al Sultan Sharif ul- Hashim*, mis tõlkes tähendab "Valitsejast (Paduka) Tema Majesteet (Mahasari),Kaitsja (Maulana) ja (al) Sultan (Sultan), Kõrgest soost (Sharif) of (ul-) Hashim (Hashim)".
Oonurme segakoor

**Oonurme segakoor** on Oonurmel tegutsev segakoor. Koor loodi 1995. aastal.

Koor kuulub Eesti Segakooride Liitu.

Koori juhatavad Ants Üleoja, kes on Oonurmelt pärit, ja Keio Soomelt.

2016. aasta jaanuaris sai koor Eesti Kooriühingu aastapreemia kategoorias "Panuse eest kultuuriruumi".

## Viited

## Välislingid
*Koorist Rahvakultuuri Keskuse andmebaasis
Marouane Fellaini

**Marouane Fellaini-Bakkioui** (sündinud 22. novembril 1987 Etterbeekis), on Belgia jalgpallur, poolkaitsja. Alates 2019. aastast mängib ta Hiina kõrgliiga klubis Shandong Luneng Taishan.

Fellaini on Maroko päritolu. Ta alustas klubikarjääri kodumaa klubis Standard Liège. 2008. aastal liitus ta Inglismaa kõrgliiga klubiga Everton. Hooajal 2008–2009 valiti ta Evertoni aasta noormängijaks. 2013. aastal suundus ta 27,5 miljoni naela eest Manchester Unitedi.

## Koondisekarjäär
Debüüdi Belgia rahvuskoondises tegi Fellaini 7. veebruaril 2007 mängus Tšehhi vastu. Esimese värava lõi ta rahvuskoondises 2. juunil 2007 EM-i valikmängus Portugali vastu.

2008. aasta suveolümpiamängude jalgpalliturniiril kuulus ta Belgia koondisse. Belgia sai turniiril neljanda koha.

jalgpalli maailmameistrivõistluste esimeses alagrupimängus lõi ta värava Alžeeria vastu.

Fellaini kuulus Belgia koondisse ka 2016. aasta Euroopa meistrivõistlustel.

2018. aasta maailmameistrivõistluste kaheksandikfinaalis lõi ta värava Jaapani vastu.

## Saavutused
;Standard Liège
*Jupiler Pro League: 2007–08

;Manchester United
*FA Cup: 2015–16
*EFL Cup: 2016–17
*UEFA Euroopa Liiga: 2016–17
*FA Community Shield: 2016

## Viited

## Välislingid
Jaak Karu

**Jaak Karu** (sündinud 16. mail 1946 Tartus) on eesti majandusteadlane.

Ta lõpetas aastal 1964 Tartu 1. Keskkooli ja aastal 1971 Moskva Riikliku Ülikooli. Aastal 1974 lõpetas samas aspirantuuri ja kaitses majandusteaduse kandidaadi väitekirja; väitekirjas käsitles majandustegevuse analüüsi stohhastiliste meetodite täiustamist tööpingiehitustööstuse andmetel.

Ta oli aastatel 1974–1975 Tartu Riikliku Ülikooli majandusküberneetika ja statistika kateedri assistent, aastatel 1975–1977 ja 1980–1983 sama kateedri vanemõpetaja. Aastatel 1978–1980 oli ta vanemteadur. Aastatel 1980–1982 oli ta majandusküberneetika ja statistika kateedri dotsent; lisaks oli ta aastatel 1976–1977 TRÜ majandusteaduskonna prodekaan ja aastatel 1984–1989 majandusküberneetika ja statistika kateedri juhataja. Aastatel 1987–1989 oli ta Eesti NSV kõrgkoolide rektorite nõukogu teadussekretär. Aastast 1993 on ta tegutsenud eraettevõtluses (ta on olnud hulgikaubandus-, investeerimis- ja väärtpaberifirmade juht).

Tema uurimisaladeks on analüüs, statistika ja infotehnoloogia rakenduslikes majandusvaldkondades (ettevõttemajanduses, tervishoiuökonoomikas ja mujal). Tal on üle 90 teadusliku töö, seejuures on ta 7 monograafia autor või kaasautor.

## Isiklikku
Ta on aastast 1981 abielus kardioloog Külliki Karuga (neiuna Külliki Kangro; professor Gunnar Kangro ja pulmonoloog Hilja Kangro tütar). Tema isa oli psühhiaatriaprofessor Elmar Karu, vanem vend on arstiteadlane ja spordiarst Toomas Karu, noorem vend oli arstiteadlane ja poliitik Laur Karu (1942–1996).

## Kirjandus
* Eesti teaduse biograafiline leksikon 1. köide
Mats Hummels

**Mats Julian Hummels** (sündinud 16. detsembril 1988 Bergisch Gladbachis) on Saksamaa jalgpallur, kes mängib kaitsjana Saksamaa Bundesliga klubis Dortmundi Borussia.

Aastatel 2016–2019 mängis ta Müncheni Bayernis.

Ta on tulnud Saksamaa meistriks kahel korral Dortmundi Borussiaga (hooaegadel 2010–11 ja 2011–12) ning kolmel korral Müncheni Bayerniga (hooaegadel 2016–17, 2017–18, 2018–19). Hooaegadel 2015–16 ja 2016–17 on ta valitud Bundesliga hooaja sümboolsesse koosseisu.

## Koondisekarjäär
2009. aastal tuli ta Saksamaa noortekoondisega Euroopa alla 21-aastaste meistriks.

Debüüdi Saksamaa rahvuskoondises tegi Hummels 13. mail 2010 sõprusmängus Malta vastu.

Esimese värava lõi ta rahvuskoondises 26. mail 2012 mängus Šveitsi vastu, kellele kaotati 3:5, Šveits polnud Saksamaad võitnud alates 1956. aastast.

2014. aasta maailmameistrivõistluste esimeses alagrupimängus 16. juunil lõi ta Portugali vastu värava. Saksamaa tuli maailmameistriks ja Hummels valiti turniiri sümboolsesse koosseisu.

Ta on kuulunud Saksamaa koondisse ka 2018. aasta maailmameistrivõistlustel, 2012. ja 2016. aasta Euroopa meistrivõistlustel.

## Saavutused
;Dortmundi Borussia
*Bundesliga: 2010–11, 2011–12
*DFB-Pokal: 2011–12
*DFL-Supercup: 2013, 2014, 2019
;Müncheni Bayern
*Bundesliga: 2016–17, 2017–18, 2018–19
* DFB-Pokal: 2018–19
*DFL-Supercup: 2016, 2017, 2018

## Välislingid

* Ametlik koduleht
* Mats Hummels Fussballdateni lehel
Los simuladores

**"Los simuladores"**  on Argentina telesari. Selle kaks hooaega olid eetris aastatel 2002 ja 2003, kumbki 13 osaga, iga osa kestus oli 60 minutit.

Sari räägib neljaliikmelisest meeskonnast, kes korraldab "simulatsioone" ehk petuskeeme kliendile pinnuks silmas olevate inimeste eksitamiseks.

Sari võitis Argentina tähtsaima tele- ja raadioauhinna, Martín Fierro auhinna.
Mary Midgley

**Mary Beatrice Midgley** (sündinud **Scrutton**; 13. september 1919 – 10. oktoober 2018) oli inglise filosoof, kes on tegelnud moraalifilosoofiaga (sealhulgas loomaõigustega) ja teadusega. 

Ta on osalenud paljudel avalikel debattidel eetika teemadel.

Midgley töötas Newcastle'i Ülikoolis vanemlektorina (*[[Senior Lecturer]]*).

Midgley vastustas ägedalt reduktsionismi ja stsientismi ja katseid asendada humanitaariat loodusteadusega. Ta on kirjutanud palju sellest, mida on filosoofidel õppida looduselt, eriti loomadelt. Ta on oma kirjutistes arutanud populaarteaduses ringlevaid ideid, sealhulgas Richard Dawkinsi ideid, ning pooldab Gaia hüpoteesi moraalset tõlgendust. Ajaleht The Guardian on teda nimetanud metsikult võitlevaks filosoofiks ning Suurbritannia peamiseks filosoofilise pretensioonikuse piitsaks.

## Teosed
*"Beast and Man"
*"Animals And Why They Matter" (1983)
*"Wickedness" (1984)
*"Evolution as a Religion" (1985)
*"The Myths We Live By"
*"Science as Salvation" (1992)
*"The Ethical Primate" (1994)
*"The Owl Of Minerva" (2005, autobiograafia)

## Tunnustus
*Durhami Ülikooli audoktor
*Newcastle'i Ülikooli audoktor

## Viited
Gornji Štoj

**Gornji Štoj** (albaania **Shtoji i Naltë** või **Shtoji i Sipërm**) on küla Montenegros Ulcinji vallas. See on Montenegro lõunapoolseim küla. Asub Albaania piiri lähedal.

2003. aastal oli küla elanike arv 134. 2011. aastal oli elanikke 107. 88% elanikest olid albaanlased. 91,6% olid katoliiklased.
Muutmine

**Muutmine** on millegi või kellegi teistsugusemaks või täiesti teiseks tegemine.

## Vaata ka
*Muutumine
*Muutus
*Muudatus
*Muut
Eurocontrol

**Euroopa Lennunavigatsiooni Ohutuse Organisatsioon** ehk **Eurocontrol** on 1960. aastal asutatud rahvusvaheline organisatsioon korraldamaks sujuvat üleeuroopalist lennuliiklust. Eurocontroli peakorter asub Belgias Brüsselis (Haren).

## Liikmesus

Eurocontroli ja ECAC liikmed:

;Märkimisväärsed mitteliikmed;
* Aserbaidžaan (ECAC liige, kuid väljaspool Euroopa Liitu)
* Island (ECAC liige, kuid väljaspool Euroopa Liitu)

## Viited


## Välislingid
* Ametlik koduleht
* History of EUROCONTROL PDF 375&nbsp;KiB
* SKYbrary: The single point of reference in the network of aviation safety knowledge
* "Being in control at Eurocontrol", article in Crossroads by Rinnie Oey
* Executive Overview: Jane's Air Traffic Control
* Skyway magazine
Keskmise tugevusega hape

**Keskmise tugevusega hape** on hape, mis ei lahustu vees täielikult. Ioonideks lagunemise (dissotsiatsiooni) järgi liigitatakse happed tugevateks/keskmisteks/nõrkadeks.

Keskmise tugevusega happeks loetakse happeid, mille dissotsiatsiooniaste on 3–30%.

## Näiteid
* Vesinikfluoriidhape
* Fosforhape
* Väävlishape

## Vaata ka
* Tugev hape
* Nõrk hape
* Hapnikhapped
Felipe VI

**Felipe VI** (ristimisel *Felipe Juan Pablo Alfonso de Todos los Santos de Borbón y Grecia*; sündinud 30. jaanuaril 1968 Madridis) on alates 19. juunist 2014 Hispaania kuningas.

Kuningas Juan Carlos I teatas 2. juunil 2014 troonist loobumisest troonipärija Felipe kasuks ja allkirjastas 18. juunil troonist loobumise seaduse. Felipest sai Hispaania kuningas seaduse jõustumisel keskööl. 19. juuni keskpäeval andis ta parlamendi ülem- ja alamkoja ees ametivande ja pidas troonikõne, milles lubas anda endast parima monarhia ja riigi arengu tagamisel.

## Elulugu

Prints Felipe sündis Madridis tulevase Hispaania kuninga Juan Carlose ja tema abikaasa Kreeka ja Taani printsessi Sofía kolmanda lapsena. Tema isast sai 1975. aastal kuningas ja kui tema vanaisa, troonipretendent Juan de Borbón, loobus 14. mail 1977 talle õigusega kuulunud nõudest Hispaania kuninga troonile, sai Felipest Hispaania kroonprints. Kroonprintsina kandis ta tiitlit Astuuria prints.

Hariduse sai ta Madridis Santa Maria de los Rosalese koolis, aastatel 1984–1985 õppis ta ka Kanadas Lakefield College Schoolis. Seejärel astus ta 1985. aastal kursandina kaitseväeteenistusse, läbides aastatel 1985–1988 kursused nii maa-, mere- kui ka õhuväeakadeemias. Felipel on kõigi kolme väeliigi auastmed: maaväe kolonelleitnant, mereväe fregatikapten ja õhuväe kolonelleitnant (kõik alates 2009. aastast).

Kõrghariduse omandas prints aastatel 1988–1993 Madridi Autonoomses Ülikoolis, kus tema põhierialaks oli õigusteadus, kuid ta kuulas ka majandusteaduse loenguid. 1995. aastal kaitses ta rahvusvaheliste suhete erialal magistrikraadi Ameerika Ühendriikides Georgetowni Ülikoolis.

Felipe on olnud silmapaistev sportlane, paistes eriti silma purjetamises. 1992. aasta suveolümpiamängudel Barcelonas kuulus ta Hispaania koondisse ja oli avapidustustel koondise lipukandja. Ta võistles Soling-klassis ja tuli meeste üldarvestuses kuuendale kohale.

## Isiklikku

Felipe oli kaua aega vallaline, olles Hispaania ihaldatumaid poissmehi. 1. novembril 2003 kihlus ta Letizia Ortiz Rocasolanoga ja 22. mail 2004 abiellusid nad Madridi Almudena katedraalis.

Kuninglikus perekonnas on kaks tütart:
*Leonor, Astuuria printsess (sündinud 2005)
*Infanta Sofía (sündinud 2007)

## Välislingid
* "Hispaania kuningas avalikustas oma varanduse suuruse" ERR, 26. aprill 2022
Aleksandr Keržakov

**Aleksandr Anatoljevitš Keržakov** (sündinud 27. novembril 1982 Kingissepas Leningradi oblastis) on Venemaa endine jalgpallur, ründaja.

Debüüdi Venemaa rahvuskoondises tegi Keržakov 27. märtsil 2002 sõprusmängus Eesti vastu.

Esimese värava lõi ta rahvuskoondises 21. augustil 2002 sõprusmängus Rootsi vastu.

jalgpalli maailmameistrivõistluste esimeses alagrupimängus lõi ta Lõuna-Korea vastu.

Keržakov lõi aastatel 2002–2016 koondises kokku 30 väravat, millega on ta praeguse Venemaa koondise läbi aegade suurim väravakütt.

Pärast jalgpallurikarjääri lõppu on Keržakov tegutsenud jalgpallitreenerina. Aastatel 2017–2020 juhendas ta Venemaa noortekoondisi. Aastatel 2020–2021 oli ta Venemaa klubi Tomski Tomi peatreener. 2021. aasta juunis sai ta Venemaa kõrgliiga klubi FK Nižni Novgorodi peatreeneriks.
Simone Veil

**Simone Veil** (sünninimi **Simone Jacob**; 13. juuli 1927 Nice – 30. juuni 2017 Pariis) oli Prantsusmaa advokaat ja poliitik. Ta oli Prantsusmaa tervishoiuminister, Prantsuse konstitutsiooninõukogu liige ja esimene otse valitud Euroopa Parlamendi president (aastatel 1979–1982). 2008. aastal valiti ta Prantsuse Akadeemia liikmeks. 

## Euroopa Parlamendis
Veil sai Euroopa Parlamendi liikmeks 1979. aasta Euroopa valimistel. Esimesel istungil valis uus parlament Veili oma presidendiks, kelleks ta jäi 1982. aastani. Ühtlasi oli Veil ka esimene naissoost Euroopa Parlamendi president. 

1981. aastal sai Veil Karl Suure auhinna. 

1984. aastal valiti ta uuesti parlamenti, kus juhtis 1989. aastani liberaaldemokraatide fraktsiooni. Veil valiti viimast korda parlamenti 1989. aasta valimistel, ta astus tagasi 1993. aastal.
Marie Kalmus

**Marie Kalmus** (1901. aastani **Marie Supp**; 5. mai 1885 Kuksema vald, Järva-Jaani kihelkond – 10. jaanuar 1959 Tallinn) oli eesti skulptor.

## Elukäik
Ta sündis Järva-Jaanis möldri tütrena. Õppis Paide linna kuueklassilises koolis. Alates 1902. aastast töötas masinakirjutajana Tšita linna post-telegraafis ja järgnevad 15 aastat Peterburis teedeministeeriumis. Hiljem õppis Petrogradi rahvakonservatooriumis laulu. 

Ta oli haiguse tõttu sunnitud laulu õppimisest loobuma ning alustas 1919 Petrogradi Kunstiakadeemias M. Malõševi ateljees skulptuuriõpinguid. Kolinud Tallinna, õppis ta aastatel 1921–1922 Tallinna Kunsttööstuskoolis Jaan Koorti juhendamisel skulptuuri, 1923–1924 täiendas end Dresdenis Otto Winkleri eraateljees ning 1926–1927 õppis Pariisis Rodini assistendi Antoine Bourdelle'i ja skulptor Lutzansky juures. Kalmus osales 1927. aastal Pariisi Sügissalongi näitusel. 

## Looming
Marie Kalmus töötas 1927. aastast Tallinnas vabakunstnikuna, pühendudes peamiselt realistlikule, detailitäpsele portreeloomingule. Portreteeritute seas on Eduard Vilde, Cyrillus Kreek, Artur Lemba, maalikunstnik Arnold Kalmus, sõjaväelane kapten August Voldemar Vahar (1906–1944), rahvatantsutegelane Enn Loorsoo, koolinõunik August Kuks, Karl Robert Pusta, lauljad Milvi Laid ja Elfriede Zion, luuletaja Virve Rännang, Eesti-Prantsuse Komitee president Georges Reynald ning prantsuse filminäitleja, üks filmi "Andaluusia koer" osatäitjaid Pierre Batcheff.  

Ta kuulus 1932. aastast Eesti Kujutavate Kunstnike Keskühingusse ja osales sõjaeelsel aastakümnel kodumaistel kunstinäitustel.

## Isiklikku
Marie Kalmuse abikaasa oli maalikunstnik Arnold Kalmus. Abielu lahutati 1931. aastal.

## Viited

## Kirjandus
*Heini Paas. "Kalmus, Marie". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 158

## Välislingid
*Marie Kalmuse teosed Eesti Kunstimuuseumi kogus
Sofiane Feghouli

**Sofiane Feghouli** (sündinud 26. detsembril 1989 Levallois-Perret's) on Prantsusmaal sündinud Alžeeria jalgpallur, poolkaitsja. Alates 2017. aastast mängib ta Türgi kõrgliiga klubis Galatasaray.

2012. aastal valiti ta Alžeeria aasta jalgpalluriks.

## Koondisekarjäär
Debüüdi Alžeeria rahvuskoondises tegi Feghouli 29. veebruaril 2012 Aafrika rahvaste karikavõistluste valikmängus Gambia vastu, Feghouli lõi selles mängus võiduvärava, oma esimese värava rahvuskoondises.

2014. aasta maailmameistrivõistluste esimeses alagrupimängus 7. juunil lõi ta penaltist värava Belgia vastu.

2019. aastal tuli ta Alžeeria koondisega Aafrika meistriks.

Ta on kuulunud Alžeeria koondisse lisaks 2013. ja 2015. aasta Aafrika rahvaste karikavõistlustel.

Feghouli on mänginud ka Prantsusmaa noortekoondistes.

## Saavutused
;Galatasaray
*Süper Lig: 2017–18, 2018–19
*Türgi karikas: 2018–19